钦定古今图书集成/明伦汇编/闺媛典/第057卷 > 王维晫妻梁氏
## 钦定古今图书集成/明伦汇编/闺媛典/第057卷 > 王维晫妻梁氏

按《荆州府志》：“梁氏，江陵王维晫妻。夫亡，氏年二十馀，
誓以身殉。子女皆幼，环泣於氏侧，氏辄驱去，曰：‘儿幸
有祖，无恋我’。遂绝食。姑邵氏握手劝竟夕，乃少进水
一勺。母素爱女，日夕抱卧起，娣若姒又率家人泣劝，
妇志愈坚。越五日，晨起拜姑及母，抚棺恸哭，眦裂流
血，死于丧次。”